เรื่องร้องเรียน (สะพาน,ท่อระบายน้ำ,ต้นไม้,ป้าย,ความปลอดภัย,จราจร) วันที่ 2023-09-16 15:35:25 — แขวงห้วยขวาง เขตห้วยขวาง กรุงเทพมหานคร
เกาะกลางถนน ถ.พระราม 9 ใต้สะพานลอยยกระดับข้ามแยก พระราม 9 - แยก อ.ส.ม.ท. - แยกผังเมือง พื้นผิวที่ปูด้วยอิฐตัวหนอน คอกคันหินปลูกต้นไม้ แบริเออร์ เกิดการทรุดตัว แตกหัก ชำรุด ตลอดแนวใต้สะพาน ดังนี้
1. พื้นผิวเกาะกลางถนน ที่ปูด้วยอิฐตัวหนอน ตลอดแนวใต้สะพาน เกิดการทรุดตัว แตกหัก ชำรุดหลายจุด และเมื่อฝนตก จะมีน้ำขัง
2. พื้นผิวเกาะกลางถนน รอบๆบริเวณเสาตอม่อของสะพาน เกิดการทรุดตัว ต่างระดับห่างกันมากถึง 10 – 30 เซนติเมตร และมีบ่อพักท่อระบายน้ำ แตกหัก ทรุดตัว ชำรุดหลายจุด บางจุดไม่มีฝาปิด และบางจุด ฝาปิดไม่สนิท เกยอยู่กับขอบบ่อ ซึ่งทำให้คนเดินตกลงไปได้
3. คอกคันหินปลูกต้นไม้ใต้สะพาน เกิดการทรุดตัว แตกหัก ชำรุด ตลอดแนวใต้สะพาน
4. แบบริเออร์ ล้อมเสาเหล็กป้ายเพิ่มวินัยจราจร หน้าคอนโด ไอดีโอ โมบิ พระราม 9 แบริเออร์ทรุดเอียง ไม่ได้แนวระนาบ
5. เกาะกลาง หน้าคอนโด มิสท์ พระราม 9 (Midst Rama 9) เป็นช่องว่างเก่าที่ยกเลิกการใช้งานแล้ว ปัจจุบันกลายเป็นที่จอดรถจักรยานยนต์ ซึ่งในเวลากลางวันของทุกวัน จะมีรถจักรยานยนต์จอดจำนวนมาก จนล้นออกมาพื้นถนน ทำให้ไม่เป็นระเบียบ และการเข้า-ออกของรถจักรยานยนต์เพื่อจะเข้าจอด ก็สร้างอันตราย อาจก่อให้เกิดอุบัติเหตุกับรถที่ขับมาทางตรงด้วยความเร็ว ดังนั้น จึงขอเสนอให้สร้างเกาะกลางถนนทดแทนช่องว่างเดิมที่เป็นระดับเดียวกับพื้นถนน โดยนำแบริเออร์ที่วางไว้เดิมออก สร้างแนวคันหินใหม่ตลอดแนวช่องว่างดังกล่าว  และทำการยกระดับพื้นให้สูงขึ้นเท่าระดับเกาะกลางถนนข้างเคียง โดยปูพื้นด้วยอิฐบล็อกให้เรียบร้อย เพื่อในระยะยาว เป็นการป้องกันไม่ให้มีรถจักรยานยนต์เข้ามาจอดบริเวณช่องว่างของเกาะกลางแห่งนี้อีก
.
จึงขอฝากปัญหาเกาะกลางถนน ใต้สะพานยกระดับข้ามแยกพระราม 9 - แยก อ.ส.ม.ท. – แยกผังเมือง ตามข้อมูลดังกล่าวข้างต้น เพื่อการบูรณะ ปรับปรุง ให้อยู่ในสภาพที่ดี สมบูรณ์ยิ่งขึ้น ไม่ชำรุด ทรุดโทรม และมีปัญหาเหมือนในปัจจุบัน